पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में भी एक दूसरे की मदद कर जीवन बचाने का एक अनूठा उदाहरण देखने को मिला है। जिसमें लॉकडाउन में काम छूटने के बाद एक आठवीं पास मजदूर अपनी जेब से बस का किराया वहन कर रघुनाथगढ़ गांव से सीकर एसके अस्पताल पहुंचा और जरूरतमंद महिला को अपना खून दान कर उसका जीवन बचा लिया।
आठवीं पास मजदूर दिनेश देनवाल का मानना है कि महामारी में एक और जहां खून के रिश्ते साथ छोड़ रहे हैं, वहीं अब विश्वास की डोर को मजबूत करने के लिए युवाओं को ही आगे आना होगा, ताकि मानवता के धर्म को निभाया जा सके। रघुनाथगढ़ निवासी दीपक देनवाल ने बताया कि उसके दोस्त दलीप विक्की सबलपुरा ने जरूरतमंदों की सहायता के लिए एक वाॅट्सएप ग्रुप बना रखा है। उसके पास गांगियासर निवासी विकास का फोन आया था। विकास ने बताया कि उसकी भाभी शशिबाला एनीमिया की शिकार हैं।
उनमें खून की कमी हो गई है। डॉक्टर का कहना है कि जान बचाने के लिए तुरंत शशिबाला को ओ-निगेटिव ब्लड चढ़ाना पड़ेगा। इस पर दलीप ने अपने वाट्सएप ग्रुप पर ओ-नेगेटिव ब्लड की रिक्वायरमेंट का मैसेज फॉरवर्ड किया। ओ-निगेटिव ब्लड कहीं नहीं मिला तो दीपक ने समस्या के बारे में अपने अंकल दिनेश देनवाल को बताया। दिनेश ने कहा कि उसका ब्लड ग्रुप ओ-निगेटिव है और वह किसी मजबूर की जान बचाने के लिए अपना खून दान कर सकता है। इसके बाद दिनेश बस से रघुनाथगढ़ से सीकर एसके अस्पताल पहुंचा और यहां शशीबाला को ब्लड दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn